बीएसएनएल की क्षेत्रवार वार्षिक रिपोर्ट 2014-2015 जब सामने आई तब जाकर मामले की जानकारी हुई। रिपोर्ट में पता चला कि सीकर जिले में बीएसएनएल के कनेक्शन निरंतर कम हो रहे हैं, वहीं नए कनेक्शन भी कोई नहीं ले रहा। मुख्यालय ने जांच शुरू कराई। जांच में सामने आया कि सिटीनेट एंड कम्प्यूटर केयर नाम की कंपनी अवैध तरीके से लोगों को ब्राडबैड एवं वाईफाई कनेक्शन सस्ती दरों पर उपलब्ध करा रही है। क्षेत्र के उपखंड अधिकारी हुकमाराम डूडी ने बताया कि टीम ने इलाके में जांच की। इसमें सिटीनेट एंड कंप्यूटर केयर सहित अन्य फर्जी कंपनियों के नाम सामने आए।